III.
Návrh
systemizácie príslušníkov Hasičského a záchranného zboru
v štátnej službe na rok 2002

Zákon č. 315/2001 Z. z. o Hasičskom a záchrannom  zbore nadobudne ako celok účinnosť až 1. apríla 2002. Okrem  § 209 skoršiu účinnosť 1. septembra 2001 nadobudli aj § 4 a § 5 týkajúce sa organizácie Hasičského a záchranného zboru. 

Návrh systemizácie príslušníkov Hasičského a záchranného zboru v rámci všetkých druhov štátnej služby na rok 2002 obsahuje celkový počet 3 221 funkčných miest v štátnej službe podľa zákonom stanovenej organizačnej štruktúry a vymedzených úloh v oblasti vykonávania špecializovanej štátnej správy  na úseku ochrany pred požiarmi, ako aj úloh súvisiacich so zdolávaním požiarov, s vykonávaním záchranných prác pri haváriách, živelných pohromách a pri poskytovaní pomoci pri iných mimoriadnych udalostiach s rozdelením  do platových tried 1 až 9 v zmysle príloh č. 1 a č. 2 zákona č. 315/2001 Z. z. o Hasičskom a záchrannom zbore.

Návrh systemizácie zohľadňuje okrem príslušného počtu funkčných miest z terajšieho Zboru požiarnej ochrany aj začlenenie Mestského požiarneho zboru mesta Košíc do organizačných štruktúr Hasičského a záchranného zboru s tým, že z počtu 3 221 funkčných miest bude zaradených do
•	1. platovej triedy   253 funkčných miest,
•	2. platovej triedy   610 funkčných miest,
•	3. platovej triedy   456 funkčných miest,
•	4. platovej triedy 1 070 funkčných miest,
•	5. platovej triedy    385 funkčných miest,
•	6. platovej triedy    171 funkčných miest,
•	7. platovej triedy    199 funkčných miest,
•	8. platovej triedy      56 funkčných miest,
•	9. platovej triedy      21 funkčných miest.

Zostávajúce funkčné miesta z celkového počtu terajšieho Zboru požiarnej ochrany, vrátane očakávanej delimitácie funkčných miest z prierezových odborov krajských úradov a okresných úradov, ako aj z funkčných miest z Mestského požiarneho zboru mesta Košíc budú vyčlenené pre plnenie odborných ekonomických a obslužných činností v rámci Hasičského a záchranného zboru s tým, že sa bude na nich vzťahovať zákon č. 313/2001 Z. z. o verejnej službe.